En lastbil og tre personbiler var onsdag morgen involveret i et trafikuheld på Hasserisvej i Aalborg-forstaden Hasseris. Uheldet skete klokken 08.43 da en personbil holdt og ventede på at dreje til venstre på Hasserisvej. Bagfra kom en lastbil som overså den holdende personbil. - Lastbilen påkører bilen som kører videre ind i en modkørende, som bliver skubbet over i en tredje bil, der holder på en sidevej, fortæller indsatsleder ved Beredskabscenter Aalborg Bent Pedersen. Beredskabet assisterede de tilskadekomne fra personbilerne hvor flere måtte en tur på skadestuen med lettere skader og ryddede så ellers op på den trafikerede vej, der en overgang var spærret. Klokken 08.50 var vejen igen åben og beredskabets arbejde var overstået.

Referat:
Flere personer blev bragt til skadesten efter større trafikuheld på Hasserisvej.